CELEX: 31980R1365
Language: el
Date: 1980-06-05
Title: Κανονισμός (ΕΟΚ) αριθ. 1365/80 του Συμβουλίου της 5ης Ιουνίου 1980 περί τροποποίησης του κανονισμού (ΕΟΚ) αριθ. 1078/77 «περί καθιερώσεως καθεστώτος πριμοδοτήσεων μη εμπορίας του γάλακτος και των γαλακτοκομικών προϊόντων, καθώς και μετατροπής των αγελών βοοειδών με γαλακτοπαραγωγική κατεύθυνση»

Avis juridique important

|

31980R1365

Κανονισμός (ΕΟΚ) αριθ. 1365/80 του Συμβουλίου της 5ης Ιουνίου 1980 περί τροποποίησης του κανονισμού (ΕΟΚ) αριθ. 1078/77 «περί καθιερώσεως καθεστώτος πριμοδοτήσεων μη εμπορίας του γάλακτος και των γαλακτοκομικών προϊόντων, καθώς και μετατροπής των αγελών βοοειδών με γαλακτοπαραγωγική κατεύθυνση»  

Επίσημη Εφημερίδα αριθ. L 140 της 05/06/1980 σ. 0018 - 0018 Φινλανδική ειδική έκδοση: Κεφάλαιο 3 τόμος 12 σ. 0038  Ελληνική ειδική έκδοση: Κεφάλαιο 03 τόμος 28 σ. 0213  Σουηδική ειδική έκδοση: Κεφάλαιο 3 τόμος 12 σ. 0038  Ισπανική ειδική έκδοση: Κεφάλαιο 03 τόμος 18 σ. 0126  Πορτογαλική ειδική έκδοση : Κεφάλαιο 03 τόμος 18 σ. 0126 

ΚΑΝΟΝΙΣΜΟΣ (ΕΟΚ) αριθ. 1365/80 ΤΟΥ ΣΥΜΒΟΥΛΙΟΥ της 5ης Ιουνίου 1980 περί τροποποιήσεως του κανονισμού (ΕΟΚ) αριθ. 1078/77 "περί καθιερώσεως καθεστώτος πριμοδοτήσεων μη εμπορίας του γάλακτος και των γαλακτοκομικών προϊόντων και μετατροπής των αγελών  βοοειδών με γαλακτοπαραγωγική κατεύθυνση"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1078/77 του Συμβουλίου της 17ης Μαΐου 1977 περί καθιερώσεως καθεστώτος πριμοδοτήσεων μη εμπορίας του γάλακτος και των γαλακτοκομικών προϊόντων και μετατροπής αγελών βοοειδών με γαλακτοπαραγωγική κατεύθυνση, όπως τροποποιήθηκε  τελευταία από τον κανονισμό (ΕΟΚ) αριθ. 1270/79 (1), και ιδίως το άρθρο 13 παράγραφος 2,  την πρόταση της Επιτροπής,  Εκτιμώντας:  ότι οι προβλεπόμενοι από τον κανονισμό (ΕΟΚ) αριθ. 1078/77 στόχοι για την ελάττωση των αγελών βοοειδών με γαλακτοπαραγωγική κατεύθυνση δεν επιτεύχθηκαν ακόμη και ότι θα πρέπει να παραταθεί το καθεστώς της χρηματοδοτήσεως μη εμπορίας μέχρι τη 15η  Σεπτεμβρίου 1980 και το καθεστώς της πριμοδοτήσεως μετατροπής μέχρι το τέλος της γαλακτοκομικής περιόδου 1980/81- ότι, διατηρουμένου σε εφαρμογή από τον κανονισμό (ΕΟΚ) αριθ. 1390/80(2) του ισχύοντος μέχρι την 31η Μαΐου 1980 καθεστώτος, για συντηρητικούς λόγους και υπό την επιφύλαξη εκδόσεως νέων διατάξεων, πρέπει να εφαρμοσθεί το νέο καθεστώς αναδρομικά από την 1η  Ιουνίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 1078/77 τροποποιείται ως εξής:  1. Στο άρθρο 9, το κείμενο της δεύτερης περιόδου αντικαθίσταται από το ακόλουθο κείμενο:  "Η διάρκεια για την πραγματοποίηση του προβλεπόμενου στον παρόντα κανονισμό μέτρου περιορίζεται:  α) στις 15 Σεπτεμβρίου 1980 για την πριμοδότηση μη εμπορίας,  β) στο τέλος της γαλακτοκομικής περιόδου 1980/81 για την πριμοδότηση μετατροπής." 2. Στο άρθρο 13 παράγραφος 1, η ημερομηνία της "31ης Ιανουαρίου 1980" αντικαθίσταται από την ημερομηνία της "31ης Ιανουαρίου 1981".  3. Στο άρθρο 13 παράγραφος 2, οι όροι "καθεστώς πριμοδοτήσεων" αντικαθίστανται από τους όρους "καθεστώς πριμοδοτήσεως μετατροπής".   Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1980.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 5 Ιουνίου 1980.  Για το Συμβούλιο Ο πρόεδρος G. MARCORA   (1) ΕΕ αριθ. Ν 131 της 26.5.1977, σ. 1.  (2) ΕΕ αριθ. Ν 136 της 1.6.1980, σ. 1.  (3) ΕΕ αριθ. Ν 131 της 26.5.1977, σ. 1.